Vakbond verklaar wéér loongeskil met Mango | Maroela Media
Vakbond verklaar wéér loongeskil met Mango
11 Oktober 2012	Phillip Bruwer	Die vakbond Solidariteit het weer ’n loongeskil met die laekostelugdiens Mango verklaar en die geskil na die Kommissie vir Versoening, Bemiddeling en Arbitrasie verwys.
Dit volg op ’n soortgelyke geskil verlede jaar. Vlieëniers van Mango verdien 30% minder as hulle eweknieë by Comair en 45% minder as vlieëniers by die Suid-Afrikaanse Lugdiens (SAL), hoewel Mango aan SAL behoort.
Volgens Johan Kruger, woordvoerder van Solidariteit, word daar van Mango se vlieëniers verwag om dieselfde mate van bekwaamheid en verantwoordelikheid as ander kommersiële vlieëniers te hê. “Hulle vergoeding is egter steeds laer as dié van hulle eweknieë by ander laekostelugdienste. Daarbenewens verdien ’n junior vlieënier by die SAL meer as ’n senior en ervare vlieënier by Mango,” het Kruger gesê.
Solidariteit en die bestuur van Mango het in Desember 2011 ooreengekom om met ’n proses te begin om Mango-vlieëniers se vergoeding in die daaropvolgende drie jaar in ooreenstemming met die ander laekostelugdienste in die bedryf se vergoeding te bring. Die partye het egter nie eergister tydens ’n laaste onderhandelingsessie ooreenstemming bereik oor wat markverwante lone vir vlieëniers van laekostelugdienste behels nie.
“Die bestuur van Mango dring daarop aan dat vlieëniers se salarisse in ooreenstemming met dié van die laekostelugdiens 1Time aangepas moet word terwyl Solidariteit eis dat sy lede se salarisse in ooreenstemming met dié van hul eweknieë van Kulula, ’n afdeling van Comair, verhoog moet word. Die werkgewer voer aan dat Kulula nie in dieselfde klas as Mango val nie, aangesien Comair nie ’n laekostelugdiens is nie. Vlieëniers van Kulula verdien 30% meer as hul eweknieë by Mango terwyl vlieëniers by 1Time slegs sowat 3% meer verdien as Mango se vlieëniers. Die werkgewer het intussen ’n loonverhoging van tussen 6% en 9% aangebied. Mango se aanbod gaan egter geen bydrae lewer tot dié proses nie en gaan veroorsaak dat Mango-vlieëniers se vergoeding al verder agter raak wanneer dit met die res van die bedryf vergelyk word,” verduidelik Kruger.
Solidariteit is daartoe verbind om onderhandelinge voort te sit en ’n oplossing rondom die onderhandelingstafel te probeer bereik. Solidariteit het in 2010 ’n erkenningsooreenkoms met Mango gesluit, wat die vakbond bedingingsmag verleen om namens sy lede vir, onder meer, loonverhogings te onderhandel. Solidariteit verteenwoordig die oorgrote meerderheid van Mango se vlieëniers.
Gepubliseer in Hoofnuus, Nuus, Suid-Afrika | Sleutelwoorde solidariteit
vorige artikelAfgedankte werkers moor tweeAfgedankte Anglo American Platinum (Amplats)-werkers het Donderdag glo twee mense vermoor nadat hulle vroeër ook twee taxi’s naby Rustenburg aan die brand gesteek het.	volgende artikelWêreld-meisiesdag: Meisies moet jonk trou om verkragting te voorkomTerwyl die VN vandag op Wêreld-meisiesdag juis kyk na die probleem dat bitter jong meisies in gereëlde huwelike beland, het ‘n Indiese “raad van wyse ou manne” aanbeveel dat meisies juis jonk moet trou om verkragting te bekamp.	Sluit
Woord: parfuumNuuskommentaar: Die wiel van geregtigheid kort (soms) olie – vinger in Mugabe se oogGedagte vir die dag: God se liefde vir tyd en ewigheid
Meeste geleesVideo: Vrou in meenthuiskompleks aangerand
Foto's: Twee vas ná skietgeveg op N1
107 | 2.629
Deel met iemandJou naamJou e-posadresDie ontvanger se e-posadresSkryf jou boodskapKyk bietjie wat kry ek op Maroela Media! Ek het gedink dit sal vir jou ook interessant wees. Die storie se opskrif is "Vakbond verklaar wéér loongeskil met Mango". Lees dit hier: http://maroelamedia.co.za/blog/nuus/vakbond-verklaar-weer-loongeskil-met-mango/.Ons wil seker maak dat jy nie ŉ rekenaar is nie.Stuur